|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 23 ОТ 2015 Г. ЗА УСЛОВИЯТА И РЕДА ЗА МОНИТОРИНГ НА ПАЗАРА НА ЗЪРНО** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | nenchosp(Портал за обществени консултации) | **Увеличаване на административната тежест за стопаните заради изменения в чл. 2 (3) (7)**Описаните мотиви на промените целят намаляване на административната тежест. Само че, всъщност се получава точно обратното, тъй като с предвидената промяна:"г) в т. 7 числото „500“ се заменя с „5“"  - практически всички дребни земеделски стопани ще бъдат принудени да подават допълните декларации и да бъдат обект на допълнителна административна и финансова тежест.Предлагам отпадане на предложеното изменение в чл. 2, (3)(7)  и оставането й в сегашния й вид:"7. приемат декларациите от земеделските производители за количеството произведено и налично при тях зърно и проверяват дали всички лица, които са отглеждали зърно на площи над 500 декара, са подали декларации;"Също така да отпадне изменението в "§ 15. В чл. 14 се правят следните изменения:1. Алинеи 1 и 2 се изменят така:„(1) Декларация за количеството произведено и налично зърно от земеделските стопанства съгласно приложение № 3 подават всички земеделски производители, които произвеждат зърно - обикновена пшеница, твърда пшеница, ечемик, ръж, овес, тритикале, рапица, царевица, слънчоглед и соя на обща площи от 5 или повече декара. Производителите на оризова арпа подават произведените количества съгласно приложение № 5. Когато лицето произвежда и/или съхранява зърно на територията на повече от една област, подава отделна декларация за зърното, произведено и/или налично във всяка една от тях."Поради гореизброените причини.  В противен случай, трябва да се приеме, че МЗХГ цели да налага прекомерна административна тежест върху дребни стопани, както и да ги вкарва в режим за проверки, санкции и наказателни постановления.  | Не се приемаНе се приема |   Анализа показва, че тези земеделски стопани произвеждат над 10% от произведеното количества зърно в страната. Не отчитането на тези количества, до голяма степен изкривява информацията за произведени количества зърнено-житни и маслодайни семена и не позволяват изготвянето на обективен зърнен баланс.  От друга страна тези ЗС получават финансово подпомагане, както и останалите без да декларират своето производство с което е нарушен принципа на равнопоставеност.Виж мотивите за чл. 2 (3) (7). |
|  |  | Също така предлагаме изменение на следния срок:"(3) Когато областната дирекция "Земеделие" установи, че предприятия които преработват зърно не са подали декларации по ал. 1, ги уведомява, че в срок до 2 работни дни трябва да подадат декларация."2 работни дни е изключително малко време, и никъде държавната администрация не прилага такива драконовски срокове. Предлагам срока да се удължи до 14 работни дни. | Не се приема | Сроковете за подаване на всички декларации са определени в Закона за прилагане на Общата организация на пазарите на земеделски продукти на Европейския съюз. Посочените 2 дни са толеранс към задължените лица през което време не се прилагат предвидените административни мерки. Този период е идентичен и за останалите декларации, които подават ОСЗ и ЗП. |
|  |  | Отпадане на изменение в чл. 26"3. В ал. 3 числото „500“ се заменя с „5“." – така описаното изменение да отпадне! | Не се приема | Виж мотивите за чл. 2 (3) (7). |
|  | Областна дирекция „Земеделие“ – град Бургас(№ 66-3799 от 17.10.2019 г.) | Съгласува със следните предложения: |  |  |
|  Сега действащата разпоредба на чл. 14, ал. 1 и ал. 2 от НАРЕДБА № 23 ОТ 29 ДЕКЕМВРИ 2015 Г. ЗА УСЛОВИЯТА И РЕДА ЗА МОНИТОРИНГ НА ПАЗАРА НА ЗЪРНО предвижда **всички земеделски производители, които произвеждат зърно на площи от 500 или повече декара да подават декларация приложение № 3.** В проекта на Наредбаза изменение и допълнение на Наредба № 23 от 2015 г. за условията и реда за мониторинг на пазара на зърно е предвидена промяна на чл. 14, ал. 1, а именно: *„(1) Декларация за количеството произведено и налично зърно от земеделските стопанства съгласно приложение № 3* ***подават всички земеделски производители, които произвеждат зърно - обикновена пшеница, твърда пшеница, ечемик, ръж, овес, тритикале, рапица, царевица, слънчоглед и соя на обща площи от 5 или повече декара****. Производителите на оризова арпа подават произведените количества съгласно приложение № 5. Когато лицето произвежда и/или съхранява зърно на територията на повече от една област, подава отделна декларация за зърното, произведено и/или налично във всяка една от тях.* *(2) Декларациите по ал. 1 се подават ежегодно от земеделския производител в областната дирекция "Земеделие" по местонахождението на площите за производство за съответната реколтна година в срок до:* *1. 30 септември за обикновена пшеница, твърда пшеница, ечемик, ръж, овес, тритикале и рапица;* *2. 30 ноември за царевица, слънчоглед, соя и оризова арпа.“.* *2. Алинеи 3 и 5 се отменят.*Видно от текста, предвидените промени на чл. 14, ал. 1 ще наложат задължение и за дребните земеделски стопани, т.като досега действащата разпоредба на чл. 14, ал. 1 предвижда задължението за деклариране на количеството произведено или налично зърно от земеделски производители произвеждащи от площ 500 дка или повече. В случай, че земеделските стопани пропуснат да подадат декларация по чл. 14 в законоустановените срокове подлежат на проверки и съответно ще им бъдат наложени глоби или имуществени санкции съгласно чл. 63 от Закона за прилагане на общата организация на пазарите на земеделски продукти на европейския съюз /ЗПООПЗПЕС/. В чл. 63 ал. 1 от ЗПООПЗПЕС, е предвидено че при неизпълнение на задължение по чл. 58н, 58о или чл. 58п, ал. 3 от същия закон или деклариране неверни данни, земеделски стопанин – физическо лице се наказва с глоба от 500 до 5000 лв. В ал. 2 е предвидено, че когато нарушението е извършено от юридическо лице или едноличен търговец се налага имуществена санкция от 1000 до 15 000 лв.  |  |  |
|  |  | Считаме за уместно в разпоредбата на чл. 63, ал. 1 от Закона за прилагане на общата организация на пазарите на земеделски продукти на европейския съюз да бъде направено разграничение между физически лица, обработващи 5 дка зърнени култури и тези с над 500 дка, 5000 дка и т.н. **Предлагаме в санкционната норма да бъде определен размер на административното наказание, съответстващ на площта на обработваемата земя.** | Не се приема | Предложението не е предмет на регулиране от наредбата. Санкциите са определени в разпоредбата на чл. 63, ал. 1 от Закона за прилагане на общата организация на пазарите на земеделски продукти на европейския съюз и могат да бъдат изменени само от Народното събрание. |
|  |  | По отношение на направеното предложение за изменение на чл. 14, ал. 2 от проекта на Наредбаза изменение и допълнение на Наредба № 23 от 2015 г. за условията и реда за мониторинг на пазара на зърно, касаещо срока за подаване на декларации, считаме че е допълнителна административна тежест върху земеделските стопани, основавайки се на факта, почти всички стопани отглеждат и есенни, и пролетни култури, спазвайки изискванията за сеитбооборот и добри земеделски практики. **Предлагаме**: **Информацията да се подава ежегодно и само веднъж от земеделските стопани след приключване на реколтната година**, **до 30 ноември за обикновена пшеница, твърда пшеница, ечемик, ръж, овес, тритикале и рапица, царевица, слънчоглед, соя и оризова арпа.** | Не се приема | Предложението противоречи на чл. 58о от Закона за прилагане на Общата организация на пазарите на земеделски продукти на Евро-пейския съюз, където в ал. 2, т.1 и т.2 са посо-чени сроковете и културите за които се подава информацията за произведените количества зърно през текущата година. |
|  | Сдружение на производителите на растителни масла и маслопродукти в България(92-532 от 30.10.2019 г.) | Съгласува със следните предложения за допълнения и изменения както следва: |  |  |
| 1. Промяната в текста на т. 1 чрез създаване на нова подточка „е" със следния текст:-наличности на зърно (преходен остатък) преди началото на прибиране на новата реколта от производители; съхранители и преработватели.Например за слънчогледа към 31.07 на настоящата година.Мотиви: В месечните оперативни баланси, които са официална информация се правят промени в преходните остатъци, които затрудняват операторите на зърнения пазар и им пречи да формират адекватно пазарно поведение.Оперативните запаси в края на всяка преработвателна кампания се разминават значително със справките за декларираните наличности. Липсата на точна и вярна информация за преходните остатъци е съществен недостатък в системата за мониторинг пазара на зърно и затруднява дейността на бизнеса. | Не се приема | Предложението противоречи на чл. 58с от Закона за прилагане на Общата организация на пазарите на земеделски продукти на Европейския съюз, където в ал. 1, т.1 са посочени декларациите които подават физическите и юридическите лица и информацията, която следва да съдържат.Окончателните преходни остатъци за всички култури са резултативна величина и се определят след публикуване на официална информация за експорта и производство на продукти от преработката на наблюдаваните култури от Националния статистически институт. |
|  |  | 2. В т. 4 – провеждане на представително окачествяване на добитата реколта предлагаме да се включи и рапицата тъй като това е втората по значимост и количество маслодайна суровина в страната. Това допълнение да се отрази във всички останали текстове в наредбата. | Не се приема | Предложението противоречи на чл. 58р от Закона за прилагане на Общата организация на пазарите на земеделски продукти на Евро-пейския съюз, където са посочени културите за които МЗХГ провежда представително окачест-вяване. |
|  |  | З. От изключителна важност за нас е предвиденият в проекта „мониторинг на пристанищата" при износ; внос и вътрешнонообщностни доставки.В последните години значително се увеличи вноса на конвенционален слънчоглед и актуалната информация за това е от особена важност за текущите оперативни баланси. За съжаление сухопътното движение на зърното в това число и слънчогледа не е включено в този мониторинг и липсва актуална и достоверна информация от която да се ползва бизнеса. | Не се приема | Няма конкретно предложение. Над 80% от вноса и износа на зърно се осъществява с морски и речен транспорт. Информацията за сухопътното движение на зърното, която ползваме е он -лайн от ИС на ИА Митници. |
|  |  | 4. В декларацията за местата за съхранение на наличното количество зърно (Приложение № 3 към чл. 14, ал. 1) за слънчогледа да се добави допълнителен ред със следното съдържание – в това число високоолеинов и шарен слънчоглед.Мотиви: В страната се произвеждат, търгуват и преработват тези два различни от конвенционалния черен маслодаен слънчоглед за които липсва официална информация. | Не се приема | Информацията подадена в посочената декларация се използва при изготвянето на месечните оперативни баланси. Същите се изготвят във вид и структура общо приет от ЕК, USDA, Международния съвет по зърно и бизнес анализаторите от „Стратиджи грейнс“. Няма практика да се правят разбивки в под-баланси на отделните култури. |
|  |  | 5. В декларацията за преработеното количество зърно (Приложение № 7 към чл. 19, ал. 1) предлагаме следните изменения и допълнения:а/ за слънчогледа да се отразява преработката и на:а/ високоолеинов слънчоглед;б/ конвенционален слънчоглед в белен слънчоглед.Мотиви: Производството и преработката на високоолеиновия слънчоглед се увеличава предвид световното търсене на устойчиви на окисление растителни масла и страната ни отговаря на това повишено търсене с увеличаване на производството и преработката му до крайни продукти без да събира и отразява официални данни.От особена важност е декларирането на преработения конвенционален слънчоглед в белен слънчоглед тъй като ежегодно се увеличава експорта, респективно количеството на преработената суровина без да има официална статистика за тази преработка. | Не се приема | Информацията, подадена в посочената декларация се използва за събиране на данни на годишна база за преработеното зърно по видове и предназначение. Същата се използва при изготвянето на CBS Баланс на Евростат. Не се събира разделно информация за засети площи и производство на високоолеинов и конвенционален слънчоглед, Такъв тип информация не се подава поотделно и за Евростат, поради факта, че структурата на баланса за слънчоглед не изисква информация за посочените разновидности черен маслодаен слънчоглед.  |
|  |  | 6. В горе посочената декларация се изисква количеството на преработеното зърно да се предоставя до 3 число на следващият месец. Нашето предложение е тази информация да се подава до 10 число на следващият месец. | Не се приема | Предложението противоречи на чл. 58о от Закона за прилагане на Общата организация на пазарите на земеделски продукти на Европейския съюз, където в ал. 3 е посочен срока на подаване на декларацията от ППЗ. |
|  |  | Мотиви: Обработката на информацията за преработеното количество маслодайни култури и пряко свързана със счетоводна обработка и проверка на данните от различни места на доставка и съхранение предвид значителните преработвателни мощности изградени в последните години в бранша. |  |  |